” Toe jy net nou by die rooi lig gestop het, het jou voorwiele oor die wit streep gestaan, en dit is onwettig in Mosambiek, die boete is R 1000 en jy moet stasie toe kom om dit te betaal” … inderdaad ?
Nou kyk, die regte ding is seker om geduldig en beleefd verder te “redeneer”. Ek is nie bang vir die AK of die stasie nie, maar tyd is ‘n probleem, en ek het allermins tyd of ‘n begeerte om vir die volgende paar uur met hierdie bliksems te ginnegaap oor hulle poging tot ekstorsie.
Mens kon sien die see het ‘n lang en lui golflengte, die soort wat aan die oppervlak na niks lyk nie, maar redelik heen en weer trek.. as jy afduik.
Die water was steeds groenerig, dit is eintlik goed, dit dui op plankton, wat solank dit nie oorgaan ‘n die rooi bloeifase nie, eintlik gesond is vir die natuur. Die groen water beteken nou nie eintlik goeie sig nie, en dit was ysig koud.